Билдәле булғанса, ҡабырға — кешеләге иң нескә һәм сибек һөйәк. Шулай уҡ ҡабырға кеше күкрәгендә һауыт кеүек, эсендә булған әйберҙәрҙе һаҡлай. Хәҙистән аңлашылғанса, ҡатын-ҡыҙ ҡабырға кеүек, нескә һәм сибек булып яратылды, өҫтәүенә уның ваҡыты менән кәкре холҡы килеп сыға. Ул ҡабырға кеүек ғаиләнең һауыты, йорт эсендә булған барлыҡ нәмәне тышҡа сығармай һаҡлай. Әгәр ҙә уны төҙәтергә уйлаһаң, һис шикһеҙ һындыраһың һәм ғаиләңә зыян килтерәһең. Шуға ла ҡатын-ҡыҙҙың кәмселекле холҡона бик иғтибар итмәйенсә, уны вәғәзләп, яҡшы мөғәмәлә ҡылып, сабыр итергә кәрәк.